ร้านนี้เจ้าของรู้จักกันเพราะเคยอยู่ข้างๆ บ้านมาก่อน ตอนแรกขายเย็นตาโฟ เฮง เฮง สูตรพริกสด ตรงห้าแยก ข้างๆ ร้านข้าวหน้าไก่ พูนเลิศ ตอนนี้มาขายสุกี้แทน พอมีโอกาสเลยไปลองทานดู ไปมาหลายรอบ ได้กินบ้างไม่ได้บ้างเพราะว่าขายหมดเร็ว บางครั้งไป 2 ทุ่ม ก็หมดซะแล้ว กว่าจะกลับจากที่ทำงานมาถึง ต้องไปช่วงประมาณ 5 โมง - 1 ทุ่ม ครับ

สุกี้มีหมูกับไก่ รสชาติถือว่าอร่อยใช้ได้เลยทีเดียว เข้มข้น ตามคอมเมนท์คุณ Tii เลยครับ รายละเอียดครบถ้วน ผู้หญิงน่าจะชอบนะครับเพราะกินแล้วคงไม่อ้วน มีแต่วุ้นเส้น ผัก แล้วก็หมู ถือว่ามีโปรตีน+ไฟเบอร์เยอะ แห่ะๆ

สำหรับคนที่ขับรถมา แนะนำให้จอดในซอยธนาคารกรุงเทพ แล้วเดินมาครับ ร้านอยู่ข้างๆ 7-11 ฝั่งตรงข้าม รพ.กลาง (ถ.เสือป่า) ยังไงลองมาทานกันดู ถือว่าเป็นร้านอร่อยริมทางที่แนะนำครับ 